text: Бивш американски футболист предизвика звездите в тежка категория | Boec.BG - онлайн медия за бойни спортове
  Начало Бокс Бивш американски футболист предизвика звездите в тежка категория
  Имащият 13 сезона в НФЛ Брандън Маршал отправи предизвикателство към най-големите имена в тежката категория на професионалния бокс.
  35-годишният бивш американски футболист обяви в социалните медии, че се насочва към кариера на ринга и очаква да получи шанс за голям двубой още през май 2020 г. Макар и още без нито един професионален боксов мач зад гърба си, Маршал побърза да предизвика големите имена в категорията.
  "Ще направя немислимото. 13 години в НФЛ, На 35 съм, във феноменална форма. Току-що изкарах 24 рунда. Ще направя немислимото. Световен шампион в тежката категория. Много хора, които се опитаха, се провалиха. Обещавам ви. Джошуа, Уайлдър, Ортис, Фюри. Всички вие, момчета, ще успея. Казвам ви. Не сте толкова корави, не сте толкова силни. Откъдето идвам и това, което съм направил с живота си, ме подготви за това. Обещавам ви. Ще се видим през май", каза Маршал във видео, публикувано в Instagram.